CELEX: 62020TN0091
Language: sk
Date: 2020-05-15 00:00:00
Title: Vec T-91/20: Žaloba podaná 15. mája 2020 – WT/Komisia

10.8.2020   
            
            
               SK
            
            
               Úradný vestník Európskej únie
            
            
               C 262/26
            
         
      Žaloba podaná 15. mája 2020 – WT/Komisia
      (Vec T-91/20)
      (2020/C 262/36)
      Jazyk konania: angličtina
      
         Účastníci konania
      
      
         Žalobkyňa: WT (v zastúpení: G. Pandey a V. Villante, advokáti)
      
         Žalovaná: Európska komisia
      
         Návrhy
      
      Žalobkyňa navrhuje, aby Všeobecný súd:
      
                  —
               
               
                  zrušil rozhodnutie menovacieho orgánu (MO) zo 7. novembra 2019, doručené žalobkyni prostredníctvom systému ARES v ten istý deň, ktorým bola zamietnutá sťažnosť žalobkyne podľa článku 90 ods. 2 Služobného poriadku úradníkov Európskej únie podaná 17. júla 2019, vrátane zamietnutia jej žiadosti o náhradu škody vo výške 30 000 eur,
               
            
                  —
               
               
                  zrušil rozhodnutie MO zo 17. apríla 2019, ktorým sa ukladá pokarhanie podľa článku 9 ods. 1 písm. b) prílohy IX k služobnému poriadku,
               
            
                  —
               
               
                  uložil žalovanej povinnosť zaplatiť žalobkyni náhradu škody vo výške 30 000 eur ako náhradu ujmy utrpenej v dôsledku vyššie uvedených protiprávnych napadnutých rozhodnutí,
               
            
                  —
               
               
                  nariadil vykonanie navrhovaných dôkazov, ako je uvedené v tejto žalobe,
               
            
                  —
               
               
                  uložil Európskej komisii povinnosť znášať svoje trovy konania a trovy konania, ktoré žalobkyni vznikli v tomto súdnom konaní.
               
            
         Dôvody a hlavné tvrdenia
      
      Na podporu svojej žaloby, žalobkyňa uvádza dva žalobné dôvody.
      
                  1.
               
               
                  Prvý žalobný dôvod je založený na porušení povinnosti starostlivosti a zásady riadnej správy vecí verejných zakotvenej v článku 41 Charty základných práv Európskej únie.
               
            
                  2.
               
               
                  Druhý žalobný dôvod je založený na porušení primeranej lehoty zakotvenej v článku 41 Charty základných práv Európskej únie a zásady právnej istoty, porušení článku 12a služobného poriadku (zákaz obťažovania) a zjavne nesprávnom posúdení.